
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 5P/32/2026 3826201444 13. 04. 2026 JUDr. Klaudia Šišková ECLI:SK:OSPD:2026:3826201444.2
Uznesenie Okresný súd Prievidza vo veci starostlivosti o malol. dieťa: A. B., nar. XX.X.XXXX, zastúpeného Úradom práce, sociálnych vecí a rodiny v Prievidzi ako kolíznym opatrovníkom, dieťa rodičov: matka A. C. A., nar. XX.X.XXXX, bytom A., D. XXX/XX, a otec E. B., nar. XX.X.XXXX, trvale bytom Mesto Nováky, o úpravu práv a povinností k malol. dieťaťu, takto rozhodol: I. Súd konanie
zastavuje.
II. Žiaden z účastníkov nemá nárok na náhradu trov konania. odôvodnenie: 1. Matka malol. dieťaťa sa podaným návrhom domáhala zverenia malol. dieťaťa do svojej osobnej starostlivosti a určenia vyživovacej povinnosti otcovi v sume 350,- eur mesačne. Návrh zdôvodnila tým, že s otcom dieťaťa nežijú v spoločnej domácnosti a otec na výživu dieťaťa ničím neprispieva. 2. Podaním zo dňa 30.3.2026 matka malol. dieťaťa vzala svoj návrh v celom rozsahu späť, čo odôvodnila tým, že s otcom dieťaťa sa na úprave práv a povinností k maloletej mimosúdne dohodli. 3. Kolízny opatrovník uviedol, že voči späťvzatiu návrhu nemá žiadne námietky. Späťvzatie návrhu bolo súdu doručené skôr, ako by bol návrh otcovi doručený a vzhľadom na dohodu rodičov súd vyjadrenie k späťvzatiu návrhu od otca nežiadal. 4. Podľa § 29 ods. 1 až 3 Civilného mimosporového poriadku („CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Vzhľadom k tomu, že matka dieťaťa ako navrhovateľka vzala svoj návrh späť a kolízny opatrovník s týmto späťvzatím súhlasil, súd konanie podľa § 29 ods. 1 CMP zastavil. Zo späťvzatia návrhu vyplýva, že rodičia sa na úprave práv a povinností k malol. dieťaťu dohodli, preto súd nevidel dôvod v konaní pokračovať. 6. O náhrade trov konania súd rozhodol podľa ust. § 52 CMP tak, že žiaden z účastníkov nemá na náhradu trov konania nárok. Poučenie:
Proti tomuto rozhodnutiu možno podať odvolanie v lehote 15 dní odo dňa jeho doručenia na Krajský súd v Žiline. Odvolanie sa podáva na Okresný súd Prievidza v troch vyhotoveniach (§ 355 ods.1 CSP v spojení s § 2 ods. 1 CMP a § 362 ods. 1 CSP). Odvolanie musí obsahovať, okrem všeobecných náležitostí (označenie súdu, ktorému je určené, kto ho robí, ktorej veci sa týka, čo sa ním sleduje, spisovú značku konania, podpis) označenie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa toto rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže byť odôvodnené len skutočnosťami uvedenými v § 365 ods. 1, 2 CSP a § 62 ods. 1 CMP.

